open-index/open-wikipedia-markdown huggingface dataset:
แคซซี เดวิด

**แคซซี ลอเรล เดวิด** () หรือรู้จักในชื่อ **แจซซี เดวิด** (เกิดเมื่อวันที่ 10 พฤษภาคม 1994) เป็นนักเขียนบทและนักแสดงชาวอเมริกัน เดวิดเป็นผู้ร่วมสร้างและร่วมแสดงในเว็บซีรีส์เรื่อง Eighty-Sixed (2017)  หนังสือรวมบทความเล่มแรกของเธอชื่อ No One Asked For This ถูกตีพิมพ์ในปี 2020 นอกจากนี้ เธอยังปรากฏตัวในซีซั่นที่สามของซีรีส์ The Umbrella Academy ทาง เน็ตฟลิกซ์ อีกด้วย

## ชีวิตในวัยเด็กและการศึกษา
แคซซี เดวิด เกิดในปี 1994 เป็นลูกสาวของนักแสดงตลกและผู้ร่วมสร้างซีรีส์ *[[Seinfeld]]* แลร์รี เดวิด และนักเคลื่อนไหวด้านสิ่งแวดล้อมและผู้ผลิตภาพยนตร์ ลอรี เดวิด ครอบครัวของเธอนับถือศาสนายูดาย เธอมีน้องสาวหนึ่งคนชื่อ โรมี่ เดวิด เดวิดจบการศึกษาระดับปริญญาตรีด้านการเขียนบทภาพยนตร์และโทรทัศน์จาก วิทยาลัยเอเมอร์สัน ในปี 2016

## อาชีพ
เดวิดและนักเขียนร่วม เอลิซา คาลานี สร้างเว็บซีรีส์ *Eighty-Sixed* ซึ่งมีทั้งหมดแปดตอน หลังจากนั้นเดวิดและคาลานีก็ได้พัฒนาเรื่อง *Half-Empty* สำหรับ แอมะซอนไพรม์วิดีโอ รายการนี้ได้รับการอนุมัติให้นำร่องตอนหนึ่งในปี 2019 แต่สุดท้ายไม่ได้รับการพัฒนาเป็นซีรีส์เต็ม

ในปี 2020 เดวิดได้เปิดตัวหนังสือรวมบทความของเธอชื่อ *No One Asked For This* ซึ่งขึ้นอันดับที่ 2 ในรายชื่อหนังสือขายดีประเภทสารคดีฉบับปกอ่อนของ *[[เดอะนิวยอร์กไทมส์]]*

## ชีวิตส่วนตัว
เดวิดเคยคบหากับนักแสดงตลก พีท เดวิดสัน เป็นเวลาสองปีครึ่งจนถึงปี 2018

## ผลงานการแสดง
### โทรทัศน์

## อ้างอิง

## แหล่งข้อมูลอื่น
* 

หมวดหมู่:บุคคลที่มีชีวิตอยู่
หมวดหมู่:บุคคลที่เกิดในปี พ.ศ. 2537
หมวดหมู่:ศิษย์เก่าวิทยาลัยเอเมอร์สัน หมวดหมู่:นักแสดงหญิงชาวอเมริกัน หมวดหมู่:ชาวอเมริกันเชื้อสายยิวเยอรมัน
หมวดหมู่:สถานที่เกิดไม่ปรากฏ (บุคคลที่มีชีวิต)
หมวดหมู่:ชาวอเมริกันเชื้อสายยิวโปแลนด์
หมวดหมู่:นักแสดงหญิงชาวยิวอเมริกัน
หมวดหมู่:ชาวยิวอเมริกันในศตวรรษที่ 21
หมวดหมู่:ผู้หญิงชาวอเมริกันในศตวรรษที่ 21
หมวดหมู่:ผู้ชนะรางวัล Writers Guild of America
เทือกเขาโคลึยมา

**เทือกเขาโคลึยมา** () เป็นระบบเทือกเขาในที่ตั้งอยู่ทางทิศตะวันออกเฉียงเหนือของไซบีเรีย ส่วนใหญ่ทอดตัวตามแนวชายฝั่งทะเลโอค็อตสค์ในแคว้นมากาดันในภูมิภาคโคลึยมา และเทือกเขานี้ยังเป็นจุดแบ่งระหว่างลุ่มน้ำโคลึยมาและทะเลโอค็อตสค์หรือมหาสมุทรแปซิฟิก

จุดสูงที่สุดของเทือกเขานี้คือเขาเนฟสกายา (гора Невская) ในเทือกเขา Omsukchan โดยมีความสูงอยู่ที่ 1,828 เมตร (5,997 ฟุต)

## ภูมิศาสตร์
เทือกเขาโคลึยมามีความยาวอยู่ที่  ตามแนวตะวันตกเฉียงเหนือไปยังตะวันตกเฉียงใต้ เทือกเขานี้ประกอบด้วยที่ราบสูงและสันเขาหลายแห่งซึ่งมียอดเขาที่ประกอบด้วยแกรนิตคั่นอยู่ โดยทั่วไปมีความสูงระหว่าง 


ไฟล์:Таватум2.jpg|alt=Mountains in Severo-Evensky District|เทือกเขาในเขตเซเวโร-เอเวนสกี้
ไฟล์:View_from_Dukat_Mine_-_panoramio_-_Андрей_Куполов.jpg|alt=View of the Omsukchan Range from Dukat Mine|ทิวทัศน์ของเทือกเขา Omsukchan จากเหมืองดูกัท


## อ้างอิง

## แหล่งข้อมูลอื่น

* 
* Stone glaciers of the Kolyma Highlands  

หมวดหมู่:Coordinates on Wikidata
หมวดหมู่:เทือกเขาในประเทศรัสเซีย
อภิษฎา บรรณกิจโศภณ

**อภิษฎา บรรณกิจโศภณ** (9 กุมภาพันธ์ พ.ศ. 2544 – ) เป็นนักกีฬาขี่ม้าทีมชาติไทย ที่ได้รับรางวัลเหรียญทองแดงจากการแข่งศิลปะบังคับม้าประเภททีมในกีฬาขี่ม้าในเอเชียนเกมส์ 2018 ที่จาการ์ตาอินเตอร์เนชันแนลอีเควสเทรียนพาร์ก ประเทศอินโดนีเซีย และรางวัลเหรียญทองจากการแข่งศิลปะบังคับม้าประเภททีมในรายการเอฟอีไอ เอเชี่ยน แชมเปี้ยนชิพส์ 2019 ที่พัทยา

## ม้าสำคัญ
* **แซมบา เด ออเฟว** (Samba de Orfeu) - อภิษฎาใช้ในการแข่งกีฬาขี่ม้าในเอเชียนเกมส์ 2018 – ศิลปะบังคับม้าทีม และเอฟอีไอ เอเชี่ยน แชมเปี้ยนชิพส์ 2019

## อ้างอิง

หมวดหมู่:ทันตแพทย์ชาวไทย
หมวดหมู่:ทันตแพทย์หญิง
หมวดหมู่:นักกีฬาขี่ม้าหญิงชาวไทย
หมวดหมู่:นักกีฬาไทยที่ได้เหรียญทองแดงเอเชียนเกมส์
หมวดหมู่:นักกีฬาชาวไทย
แคว้นมินสค์

**แคว้นมินสค์** ( - ) เป็นหนึ่งในหกแคว้นของประเทศเบลารุส มีศูนย์กลางการบริหารอยู่ที่นครมินสค์ แม้ว่าจะเป็นเขตการปกครองแยกของเบลารุสก็ตาม ประชากรของแคว้นนี้มีอยู่ 1,411,500 คนในปีคริสต์ศักราช 2011

## อ้างอิง


## แหล่งข้อมูลอื่น

* 


หมวดหมู่:Pages including recorded pronunciations
หมวดหมู่:บทความที่มีข้อความภาษาเบลารุส
หมวดหมู่:บทความที่มีข้อความภาษารัสเซีย
หมวดหมู่:Pages using multiple image with auto scaled images
หมวดหมู่:แคว้นของประเทศเบลารุส
ภาวะพร่องฮอร์โมนควบคุมการเจริญเติบโต

**ภาวะพร่องฮอร์โมนควบคุมการเจริญเติบโต** หรือ **การขาดโกรตฮอร์โมน** (; **GHD**) เป็นภาวะทางการแพทย์ที่เกิดจากการมีโกรตฮอร์โมนไม่เพียงพอ (GH) โดยมีอาการที่เด่นชัดที่สุดคือการมีส่วนสูงเตี้ย ในทารกอาจมาด้วยภาวะน้ำตาลในเลือดต่ำหรือองคชาตเล็ก ในผู้ใหญ่อาจมาด้วยภาวะมวลกล้ามเนื้อลด, คลอเรสเตอรอลสูง หรือ กระดูกเปราะ

GHD สามารถแบ่งเป็นประเภทเกิดแต่กำเนิด หรือเกิดขึ้นในภายหลังของชีวิต สาเหตุอาจรวมถึงพันธุกรรม, บาดเจ็บทางกาย, การติดเชื้อ, เนื้องอก หรือจากการรับรังสีรักษา ยีนที่อาจมีส่วนเกี่ยวข้องกับภาวะนี้ เช่น *[[Growth hormone 1|GH1]]*, *[[GHRHR]]* หรือ *[[Bruton tyrosine kinase|BTK]]* หนึ่งในสามของผู้ป่วยไม่ปรากฏสาเหตุเฉพาะ กลไกการเกิดโดยทั่วไปเกี่ยวข้องกับปัญหาที่ต่อมใต้สมอง ในผู้ป่วยบางรายอาจพบเป็นส่วนหนึ่งของปัญหาพร่องฮอร์โมนต่อมใต้สมองอื่น ๆ ซึ่งอาจเรียกว่าภาวะพร่องฮอร์โมนต่อมใต้สมองชนิดผสม การวินิจฉัยใช้การตรวจเลือดดูระดับฮอร์โมนที่เกี่ยวข้อง

การรักษาใช้การทดแทนโกรตฮอร์โมนซึ่งได้มาจากการสังเคราะห์ ความชุกของภาวะนี้ยังไม่เป็นที่ทราบแน่ชัด ผู้ป่วยหลายรายได้รับการวินิจฉัยตั้งแต่เป็นเด็ก ในขณะที่รูปแบบที่เกิดจากความผิดปกติในยีนสามารถพบได้ประมาณ 1 ใน 7,000 คนของประชากร ผู้ป่วยที่ได้รับการวินิจฉัยส่วนใหญ่เป็นผู้ชายมากกว่าผู้หญิง

## อ้างอิง
เรมี่ ลาครัวซ์

**เรมี่ ลาครัวซ์** () เป็นนักแสดงภาพยนตร์สำหรับผู้ใหญ่ชาวอเมริกัน เธอได้รับรางวัลนักแสดงหน้าใหม่ยอดเยี่ยมจากงาน AVN ปี 2013 และรางวัลนักแสดงหญิงยอดเยี่ยมจากงาน AVN ปี 2014 รวมถึงรางวัลนักแสดงหญิงยอดเยี่ยมแห่งปีจากงาน XRCO ปี 2014

## ชีวิตช่วงต้น
ก่อนที่จะเข้าสู่อุตสาหกรรมบันเทิงสำหรับผู้ใหญ่ ลาครัวซ์เคยเป็นนักเต้นเฉพาะทางในหลายเทศกาลดนตรีและ Burning Man การแสดงของเธอรวมถึง การเต้นไฟ, ผ้าใยสังเคราะห์ และ การหมุนฮูลาฮูป

## อาชีพ
ลาครัวซ์เริ่มเข้าสู่วงการภาพยนตร์สำหรับผู้ใหญ่ในเดือนธันวาคม 2011 ด้วยการแสดง ฉากแก๊ง สำหรับ Kink.com ซึ่งได้รับการกล่าวถึงในสารคดี *[[Kink (film)|Kink]]* ที่ผลิตโดย เจมส์ แฟรนโก เธอทำงานในวงการนี้เป็นระยะเวลา 6 เดือนก่อนที่จะประกาศว่าเธอจะออกจากการแสดงหนังโป๊ โดยให้เหตุผลว่าเธอรู้สึกหมดไฟ แต่เธอยังคงทำตามสัญญาที่มีอยู่ก่อนหน้านี้ ทำงานในแผนกพริตตี้ที่ Kink.com และโปรโมตหนังที่ยังไม่เผยแพร่ของเธอ ซึ่งสุดท้ายเธอก็กลับมาถ่ายทำอีกครั้งในเดือนพฤศจิกายน 2012

ในปี 2013 *[[LA Weekly]]* ได้จัดอันดับให้เธออยู่ในอันดับที่สิบในรายการ '10 Porn Stars Who Could Be the Next Jenna Jameson' เธอยังถูกจัดอยู่ในรายการประจำปีของ ซีเอ็นบีซี 'The Dirty Dozen: Porn's Most Popular Stars' ในปี 2013 และ 2014

ในเดือนธันวาคม 2014 มีการประกาศว่าเธอ แต่ภายในระยะเนั้แสดงกอยกว่าสามเดือนเธอได้ยกเลิกสัญญากับบริษัทผลิต

ในปี 2016 ลาครัวซ์ได้เป็นกรรมการในรายการ เรียลลิตีโชว์ *[[The Sex Factor]]* ซึ่งเป็นเวอร์ชันโป๊ของ *[[The X Factor]]*

เธอได้เกษียณจากการถ่ายทำในระดับมืออาชีพในปี 2016 เนื่องจากตั้งครรภ์ แต่ในปี 2020 เธอได้ประกาศการกลับเข้าสู่วงการภาพยนตร์สำหรับผู้ใหญ่ การกลับมาของเธอ ฉากแรกถ่ายทำที่ Bellesa สตูดิโอ ถูกถ่ายทำในเดือนกรกฎาคม 2022 และเผยแพร่ในเดือนกันยายน 2022

## รางวัล
[thumb|เรมี่ ลาครัวซ์ กับ [Riley Reid|ไรลีย์ รีด (ขวา) อดีตนักแสดงร่วมที่ชนะรางวัลหลายครั้งร่วมกันในปี 2013 และ 2014]]

* 2013: AVN Award – ดาวรุ่งหญิงยอดเยี่ยม

* 2013: AVN Award – การแสดงยั่วยวนยอดเยี่ยม – *เรมี่*  (ร่วมกับ เล็กซี่ เบลล์) 

* 2013: XBIZ Award – นักแสดงหญิงยอดเยี่ยม – หนังแนวคู่รัก – *Torn*

* 2013: XRCO Award – ดาวรุ่งหญิงยอดเยี่ยม

* 2013: Sex Award – คู่จอหญิง/หญิงที่สมบูรณ์แบบในภาพยนตร์ผู้ใหญ่  (ร่วมกับ ไรลีย์ รีด) 

* 2014: AVN Award – นักแสดงหญิงยอดเยี่ยม – *The Temptation of Eve*

* 2014: AVN Award – ฉากเซ็กซ์หญิง/หญิงยอดเยี่ยม – *Girl Fever*  (ร่วมกับ ไรลีย์ รีด) 

* 2014: AVN Award – ฉากเซ็กซ์สามคนหญิง/หญิง/ชายยอดเยี่ยม – *Remy 2*  (ร่วมกับ ไรลีย์ รีด และ มานูเอล เฟอร์รารา) 

* 2014: NightMoves Award – นักแสดงหญิงยอดเยี่ยม (ตัวเลือกของบรรณาธิการ) 

* 2014: XBIZ Award – นักแสดงหญิงยอดเยี่ยม – หนังฟีเจอร์ – *The Temptation of Eve*

* 2014: XRCO Award – นักแสดงหญิงยอดเยี่ยม – *The Temptation of Eve*

* 2014: XRCO Award – นักแสดงหญิงยอดเยี่ยมแห่งปี

* 2015: AVN Award – ฉากเซ็กซ์หญิง/หญิงยอดเยี่ยม – *Gabi Gets Girls*  (ร่วมกับ Gabriella Paltrova) 

* 2023: XBIZ Award – ฉากเซ็กซ์ยอดเยี่ยมในผลงานการแสดงครั้งแรก – *Remy's Back With a Bang*  (ร่วมกับ ดันเต้ คอลเล่, เดมอน ไดซ์, ทอมมี พิสทอล, และ จอห์น สตรอง)  

## อ้างอิง

## แหล่งข้อมูลอื่น
* 
* 
* 
หมวดหมู่:บุคคลที่เกิดในปี พ.ศ. 2531
หมวดหมู่:นักแสดงหญิงจากซานฟรานซิสโก
หมวดหมู่:นักแสดงหนังโป๊หญิงชาวอเมริกัน
หมวดหมู่:บุคคลที่ยังมีชีวิตอยู่
หมวดหมู่:นักแสดงหนังโป๊จากแคลิฟอร์เนีย
หมวดหมู่:นักแสดงหญิงชาวอเมริกันในศตวรรษที่ 21
โลกหมุนรอบเธอ

**โลกหมุนรอบเธอ** () เป็นละครโทรทัศน์ไทยปี 2567 จากการกำกับของอำไพพร จิตต์ไม่งง นำแสดงโดยเมลดา สุศรี, จิรายุ ตั้งศรีสุข และพาริส อินทรโกมาลย์สุต ออกอากาศทางช่อง 3 เอชดี ทุกวันจันทร์และอังคาร เวลา 20.30 น. (เวลามาตรฐานไทย) ระหว่างวันที่ 22 กรกฎาคม ถึง 1 ตุลาคม 2567

## นักแสดง

## งานสร้าง
ละครเรื่อง โลกหมุนรอบเธอ ได้เผยภาพฟิตติ้งเสื้อผ้าของนักแสดงเมื่อช่วงเดือนมิถุนายน 2565

## คำวิจารณ์
ละครเรื่อง โลกหมุนรอบเธอ โดนกระแสโซเชียลวิพากษ์วิจารณ์ถึงบทละครที่ไม่มีความเหมาะสมในหลาย ๆ จุด

## อ้างอิง

หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ช่อง 3 เอชดี
หมวดหมู่:ละครโทรทัศน์ที่กำกับโดย อำไพพร จิตต์ไม่งง
หมวดหมู่:ละครโทรทัศน์ภาษาไทย
หมวดหมู่:ละครโทรทัศน์ไทยในคริสต์ทศวรรษ 2020
ธรรมศาลาของทาสอิสระ

ในกิจการของอัครทูต **ธรรมศาลาของทาสอิสระ** ภาษาอังกฤษเรียกว่า **Synagogue of the Libertines** (เช่นในฉบับพระเจ้าเจมส์, Wycliffe's Bible) หรือ **Synagogue of the Freedmen** (เช่นในฉบับพระเจ้าเจมส์ใหม่, New Revised Standard Version) เป็นกลุ่มของชาวยิวเฮลเลนิสต์ที่โต้แย้งกับนักบุญสเทเฟนในกิจการ 6:9

ความภาษากรีกของวรรคนี้มีความว่า:
:

ความภาษาอังกฤษว่า:
:Then there arose certain of the synagogue, which is called the synagogue of the Libertines, and Cyrenians, and Alexandrians, and of them of Cilicia and of Asia, disputing with Stephen.

ความภาษาไทยว่า:
:แต่มีบางคนจากธรรมศาลาที่เรียกว่าธรรมศาลาของทาสอิสระ ชาวไซรีน ชาวอเล็กซานเดรียและบางคนจากซิลีเซียและเอเชีย ลุกขึ้นมาโต้แย้งกับสเทเฟน

## หมายเหตุ

## อ้างอิง

หมวดหมู่:กิจการของอัครทูต
Comamonadaceae

**Comamonadaceae** เป็นวงศ์หนึ่งของชั้น Betaproteobacteria เช่นเดียวกับไฟลัม Pseudomonadota ทั้งหมด วงศ์นี้เป็น แบคทีเรียแกรมลบ จุลินทรีย์ที่ใช้ออกซิเจนและสปีชีส์ส่วนใหญ่สามารถเคลื่อนที่ได้โดยใช้แฟลเจลลัม เซลล์จะมีรูปร่างโค้ง

## อ้างอิง

## แหล่งข้อมูลอื่น

* Comamonadaceae J.P. Euzéby: List of Prokaryotic names with Standing in Nomenclature


หมวดหมู่:Burkholderiales
จะซวา (แก้ความกำกวม)

**จะซวา** (; ) เป็นอิสริยยศของเจ้านายพม่าหลายพระองค์ และอาจหมายถึง

* พระเจ้าจะซวา:  กษัตริย์แห่งพุกาม (ค.ศ. 1235−51)
* พระเจ้าจะซวาแห่งซะไกง์:  กษัตริย์แห่งซะไกง์ (ค.ศ. 1339−49)
* พระเจ้าจะซวาแห่งแปร:  อุปราชแห่งแปร ( ค.ศ. 1305−44)

หมวดหมู่:ฐานันดรศักดิ์พม่า
หมวดหมู่:หน้าแก้ความกำกวมชื่อและคำนำหน้าชื่อ
สะพานมุสเมชี

**วีอาดตโตเดลลินดุสตริอา** (; *สะพานอุตสาหกรรม*) หรือ **สะพานมุสเมซี** () เป็นสะพานในโปเตนซา บาซีลีกาตา ประเทศอิตาลี ที่เชื่อมต่อตัวเมืองโปเซนตาทางปลายของทางหลวงสายซีซีญาโน-โปเตนซา เข้ากับถนนเส้นหลักทางใต้ของเมือง

สะพานเป็นผลงานออกแบบโดยวิศวกรชาวอิตาลี เซอร์โจ มุสเมซี (Sergio Musmeci) ในปี 1967 เริ่มก่อสค้างในปี 1971 แล้วเสร็จในปี 1976 และถือเป็นภาพแทนที่ดีของทฤษฎีสถาปัตยกรรมของมุสเมซี สะพานใช้งบประมาณก่อสร้างรวม 920,000,000 ลีรา (เทียบเท่า €4,000,000 ในปี 2016)

สะพานนี้มีโครงสร้างที่พิเศษแปลกตา โดยสร้างมาจากเนื้อเยื่อชั้นเดียวของคอนกรีตเสริมเหล็กที่หนาประมาณ  ขึ้นรูปเป็นส่วนโค้งที่ขัดกันจำนวนสี่ชิ้น แผ่นคอนกรีตนี้ถูกขึ้นรูปเป็นโครงสร้าง "คล้ายนิ้วมือ" ซึ่งรับน้ำหนักสะพานและใช้งานเป็นเส้นทางคนเดินของสะพาน ความแปลกใหม่ของสะพานได้กลายเป็นประดด็นพูดคุยและศึกษาในแง่ของโครงสร้างและรูปแบบ

ในปี 2003 กระทรวงมรดกและวัฒนธรรมประกาศให้สะพานเป็นตัวอย่างหนึ่งของสถาปัตยกรรมแห่งศตวรรษที่ 20 ใน MAXXI (พิพิธภัณฑ์ศิลปกรรมศตวรรษที่ 21 แห่งชาติ) ในโรม และในปีเดียวกันยังประกาศสถานะสะพานเป็นอนุสรณ์สถานที่มีความสำคัญทางวัฒนธรรมของรัฐ

## อ้างอิง

หมวดหมู่:สะพานในประเทศอิตาลี
กะยอฉะวา (แก้ความกำกวม)

**กะยอฉะวา** (; ) เป็นอิสริยยศของเจ้านายพม่าหลายพระองค์ และอาจหมายถึง

* พระเจ้ากะยอฉะวาแห่งพุกาม: กษัตริย์แห่งพุกาม (ค.ศ. 1289–1297)
* พระเจ้ากะยอฉะวาที่ 1 แห่งปี้นยะ: กษัตริย์แห่งแห่งปี้นยะ (ค.ศ. 1344–1350)
* พระเจ้ากะยอฉะวาที่ 2 แห่งปี้นยะ: กษัตริย์แห่งแห่งปี้นยะ (1350–1359)

หมวดหมู่:ฐานันดรศักดิ์พม่า
หมวดหมู่:หน้าแก้ความกำกวมชื่อและคำนำหน้าชื่อ
ตะโดเมงสอ (แก้ความกำกวม)

**ตะโดเมงสอ** (; ) เป็นอิสริยยศของเจ้านายพม่าหลายพระองค์ และอาจหมายถึง

* พระเจ้าตะโดเมงสอแห่งแปร:  กษัตริย์ผู้ก่อตั้งอาณาจักรแปร (ค.ศ. 1482–1526)
* พระเจ้าตะโดเมงสอแห่งอังวะ:  อุปราชแห่งอังวะ (ค.ศ. 1555–1584)
* พระเจ้ามังระ:  กษัตริย์พม่าราชวงศ์โก้นบอง (ค.ศ. 1763–1776)
* ตะโดเมงสอ:  พระมหาอุปราชพม่า (ค.ศ. 1783–1808)

หมวดหมู่:ฐานันดรศักดิ์พม่า
หมวดหมู่:หน้าแก้ความกำกวมชื่อและคำนำหน้าชื่อ
ตะโดธรรมราชา (แก้ความกำกวม)

**ตะโดธรรมราชา** (; ) เป็นอิสริยยศของเจ้านายพม่าหลายพระองค์ และอาจหมายถึง

## กษัตริย์
* พระเจ้าตาลูน: อุปราชแห่งแปร (ค.ศ. 1620–1628), กษัตริย์พม่าราชวงศ์ตองอู (ค.ศ. 1629–1648)
* มี่นยาซาจี้: กษัตริย์แห่งมเยาะอู้ (ค.ศ. 1593–1612)

## อุปราช
* ตะโดธรรมราชาที่ 1: อุปราชแห่งแปร (ค.ศ. 1542–1550), กษัตริย์แห่งแปร (ค.ศ. 1550–1551)
* ตะโดธรรมราชาที่ 2: อุปราชแห่งแปร (ค.ศ. 1551–1588)
* ตะโดธรรมราชาที่ 3: อุปราชแห่งแปร (ค.ศ. 1589–1597)

หมวดหมู่:ฐานันดรศักดิ์พม่า
หมวดหมู่:หน้าแก้ความกำกวมชื่อและคำนำหน้าชื่อ
เมงเยสีหตู (แก้ความกำกวม)

**เมงเยสีหตู** (; ) เป็นอิสริยยศของเจ้านายพม่าหลายพระองค์ และอาจหมายถึง

* พระเจ้าฝรั่งมังศรี: กษัตริย์แห่งอังวะ ค.ศ. 1421–1425
* เมงเยสีหตู: อุปราชแห่งตองอู, ค.ศ. 1540–1549
* เมงเยสีหตูที่ 2 แห่งตองอู: อุปราชแห่งตองอู 1584–1597; กษัตริย์แห่งตองอู (ค.ศ. 1597–1609)

หมวดหมู่:ฐานันดรศักดิ์พม่า
หมวดหมู่:หน้าแก้ความกำกวมชื่อและคำนำหน้าชื่อ
วัดเจิงเจว๋

**วัดอู่ถ่า** 
(; วัดห้าเจดีย์) หรือ **วัดเจิงเจว๋** () เป็นวัดพุทธสมัยราชวงศ์หมิงที่ตั้งอยู่ในปักกิ่ง ประเทศจีน

ภายในวัดเป็นที่ตั้งของเจดีย์วัชราสน์ (Diamond Throne Pagoda) ที่มีฐานสี่เหลี่ยมความสูง  บนฐานนั้นมีเจดีย์สี่เหลี่ยมอีกห้าองค์และมีศาลากระเบื้องเคลือบตั้งอยู่ด้านบน จัดเรียงกันในลักษณะที่มีเจดีย์ตามมุมทั้งสี่ และเจดีย์หลักตรงกลาง ลักษณะการสร้างห้าเจดีย์นี้สัมพันธ์กับคติปัญจตถาคต เจดีย์รายมีความสูงแบ่งเป็น 11 ชั้น ส่วนองค์กลางมีความสูงแบ่งเป็ย 13 ชั้น ความสูงขากฐานถึงยอดเจดีย์องค์กลางอยู่ที่  องค์เจดีย์ทั้งหมดสร้างขึ้นจากอิฐ กับหินอ่อนขาว ก่อนจะมีสีออกน้ำตาลเช่นในปัจจุบันเนื่องจากการออกซิเดชันของเหล็กจำนวนน้อยในเนื้อหิน บนผนังทั้งสี่ของฐานสี่เหลี่ยมประดับด้วยประติมากรรมสลักรูปพุทธะพันรูปเป็นแถว พระสูตร และสัญลักษณ์อื่น ๆ เช่น ช้าง ม้า ดอกบัว และต้นโพธิ์ เป็นต้น) 

รูปแบบทางสถาปัตยกรรมขององค์เจดีย์วัชราสน์มีที่มาจากเจดีย์มหาโพธิ์ในพุทธคยา รัฐพิหาร ประเทศอินเดีย ซึ่งสร้างขึ้นตรงจุดที่พระโคตมพุทธเจ้าทรงตรัสรู้ กระนั้นมีการปรับสัดส่วน ให้ฐานสูงกว่าและเจดีย์รายขนาดใกล้เคียงกับเจดีย์องค์กลาง นอกจากนี้ยังมีการใช้กระเบื้องเคลือบแบบจีนมาประดับองค์เจดีย์ กระนั้นไม่เป็นที่ทราบแน่ชัดว่าแนวคิดคติการสร้างเลียนแบบเจดีย์มหาโพธิ์เข้ามาสู่จีนได้อย่างไร
ในธรรมเนียมมุขปาฐะหนึ่งเล่าว่ามีที่มาจากพระสารีบุตรผู้เดินทางมาเผยแผ่ศาสนาพุทธในสมัยจักรพรรดิหย่งเล่อ ในต้นศตวรรษที่ 15

## อ้างอิง
กิจการ 2

**กิจการ 2** () เป็นบทที่ 2 ของกิจการของอัครทูตในภาคพันธสัญญาใหม่ของคัมภีร์ไบเบิลของศาสนาคริสต์ ไม่มีการระบุชื่อผู้เขียนของหนังสือกิจการอัครทูต แต่ธรรมเนียมของศาสนาคริสต์ในยุคต้นยืนยันว่าลูกาเป็นผู้เขียนหนังสือเล่มนี้เช่นเดียวกับพระวรสารนักบุญลูกา บทที่ 2 ของกิจการของอัครทูตบันทึกเหตุการณ์ที่เกิดขึ้นในเทศกาลเพนเทคอสต์ ประมาณ 10 วันหลังการเสด็จขึ้นสู่สวรรค์ของพระเยซูคริสต์

## ต้นฉบับ
ข้อความต้นฉบับเขียนด้วยภาษากรีกคอยนี บทนี้แบ่งออกเป็น 47 วรรค

### พยานต้นฉบับ
ต้นฉบับบางส่วนในยุคต้นที่มีเนื้อหาของบทนี้ได้แก่::

* พาไพรัส 91 (Papyrus 91; คริสต์ศตวรรษที่ 3; วรรคที่หลงเหลือ 30–37; 46–47)
* ฉบับวาติกัน (Codex Vaticanus; 325–350)
* ฉบับซีนาย (Codex Sinaiticus; 330–360)
* ฉบับแบซี (Codex Bezae; ~ ค.ศ. 400)
* ฉบับอเล็กซานเดรีย (Codex Alexandrinus; 400–440)
* Codex Ephraemi Rescriptus (~ ค.ศ. 450)
* ฉบับลอด (Codex Laudianus; ~ ค.ศ. 550)

### การอ้างอิงในพันธสัญญาเดิม
*กิจการก 2:16–21: โยเอล 2:28–32 และ
*: สดุดี 16:8-11
*: 1 พงศ์กษัตริย์ 2:10
*: สดุดี 132:11
*: 
*: สดุดี 110:1

### การอ้างอิงในพันธสัญญาใหม่
*: 

## การเสด็จมาของพระวิญญาบริสุทธิ์ในเทศกาลเพนเทคอสต์ (2:1–43)

## คำอธิบายเกี่ยวกับคริสตจักรแรก (2:44–47)

## ดูเพิ่ม
* ซีโมนเปโตร
* เทศกาลเพนเทคอสต์
* สังคมนิยมคริสเตียน
* 2nd Chapter of Acts (วงดนตรี)
* From each according to his ability, to each according to his needs
* Zwijndrechtse nieuwlichters นิกายย่อยของโปรเตสแตนต์ในคริสต์ศตวรรษที่ 19 ที่นำกิจการ 2 มาปรับใช้เป็นวิถีชีวิต
*ส่วนในคัมภีร์ไบเบิลที่เกี่ยวข้อง: สดุดี 16, สดุดี 110, โยเอล 2, มัทธิว 22, มาระโก 12, ลูกา 20, กิจการ 1, กิจการ 3, กิจการ 9, กิจการ 10, 1 โครินธ์ 15, เอเฟซัส 2, ฮีบรู 1

## อ้างอิง

## บรรณานุกรม
*
*
*
*

## แหล่งข้อมูลอื่น
* King James Bible - Wikisource
*English Translation with Parallel Latin Vulgate 
*''Online Bible'' at GospelHall.org (ESV, KJV, Darby, American Standard Version, Bible in Basic English)
*Multiple bible versions at ''Bible Gateway'' (NKJV, NIV, NRSV etc.)
* Acts 2 Parallel
*กิจการ 2 ที่ยูเวอร์ชัน

02
ลอัก

**ลอัก** () เป็นฆุม (ตำบล) ในอำเภอโอจุมทางตะวันออกเฉียงเหนือของประเทศกัมพูชา โดยแบ่งออกเป็น 5 หมู่บ้านและมีประชากร 1,348 คนใน ค.ศ. 1998 ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่นั่งตกเป็นของสมาชิกพรรคประชาชนกัมพูชา ประชาคมองค์กรพัฒนาเอกชนเกี่ยวกับกัมพูชารายงานใน ค.ศ. 2006 ว่าอัตราการจำหน่ายที่ดินในลอักอยู่ในระดับต่ำ

## หมู่บ้าน

## อ้างอิง
ภูเขามะกอกเทศ

**ภูเขามะกอกเทศ** (; ; ; มีความหมายว่า 'ภูเขาแห่งมะกอก' ในทั้งสองภาษา; ในภาษาอาหรับยังมีการเรียกด้วยคำว่า , , 'ภูเขา') เป็นเทือกเขาในเยรูซาเล็มตะวันออก อยู่ทางตะวันออกและติดกับเมืองเก่าของเยรูซาเล็ม ตั้งชื่อตามป่าต้นมะกอกออลิฟที่เคยปกคลุมเนินเขา ด้านใต้ของภูเขาคือสุสานซิลวันซึ่งเชื่อกันว่าเป็นสุสานของชนชั้นสูงในราชอาณาจักรยูดาห์โบราณ เนินเขาด้านตะวันตกของภูเขาซึ่งหันไปทางเยรูซาเล็มถูกใช้เป็นสุสานชาวยิวเป็นเวลามากกว่า 3,000 ปีและมีหลุมศพประมาณ 150,000 หลุม ทำให้ที่นี่เป็นศูนย์กลางของธรรมเนียมสุสานชาวยิว บนยอดเขามีชุมชนอัฏฏูรของชาวปาเลสไตน์ อดีตหมู่บ้านที่ปัจจุบันเป็นส่วนหนึ่งของเยรูซาเล็มตะวันออก

เหตุการณ์สำคัญหลายเหตุการณ์ในชีวิตของพระเยซูตามที่บรรยายในพระวรสารเกิดขึ้นที่ภูเขามะกอกเทศ และในกิจการของอัครทูตบรรยายว่าภูเขานี้เป็นสถานที่ที่พระเยซูเสด็จขึ้นสู่สวรรค์ เนื่องจากภูเขามะกอกเทศมีความเกี่ยวข้องกับทั้งพระเยซูและพระแม่มารีย์ ภูเขาแห่งนี้จึงเป็นสถานที่สักการะที่สำคัญของคริสต์ศาสนิกชนมาตั้งแต่สมัยโบราณ และปัจจุบันเป็นสถานที่จาริกแสดงบุญที่สำคัญของนิกายโรมันคาทอลิก อีสเทิร์นออร์ทอดอกซ์ และโปรเตสแตนต์ 

## อ้างอิง

## แหล่งข้อมูลอื่น
*
*เว็บไซต์ของภูเขามะกอกเทศ
*Har Hazeitim website
*Interactive Panoramas of the Mount of Olives – jerusalem360.com, GoJerusalem.com
*


หมวดหมู่:ภูเขาในคัมภีร์ฮีบรู
หมวดหมู่:ภูเขาในพันธสัญญาใหม่
ฬามีญ

**ฬามีญ** () เป็นฆุม (ตำบล) ในอำเภอบาเกียวทางตะวันออกเฉียงเหนือของประเทศกัมพูชา โดยแบ่งออกเป็น 5 หมู่บ้านและมีประชากร 2,622 คน

ในการเลือกตั้งกรมปรึกษาฆุมสังกัด ค.ศ. 2007 ที่นั่งทั้งหมด 5 ที่ตกเป็นของสมาชิกพรรคประชาชนกัมพูชา อัตราการจำหน่ายที่ดินในฬามีญอยู่ในระดับรุนแรง

## หมู่บ้าน

## อ้างอิง
พยุง พยกุล

**พยุง พยกุล** ( 7 ธันวาคม พ.ศ. 2478 – 2 สิงหาคม พ.ศ. 2566) เป็นผู้กำกับภาพยนตร์ ผู้อำนวยการสร้างภาพยนตร์ชาวไทย เป็นผู้กำกับและผู้สร้างภาพยนตร์บู๊แอคชั่นมากกว่า 50 เรื่องทั้งในยุคภาพยนตร์ 16 มม. และ 35 มม. จนได้รับฉายาว่า เจ้าพ่อหนังบู๊ ยุค 35 มม.

## เสียชีวิต
พยุง พยกุล เสียชีวิตจากโรคหัวใจ เส้นเลือดหัวใจตีบ และโรคไต เมื่อช่วงเช้ามืดวันที่ 2 สิงหาคม 2566 สิริอายุได้ 88 ปี โดยได้มีพิธีสวดพระอภิธรรมศพระหว่างวันที่ 2–5 สิงหาคม 2566 ที่วัดพลมานีย์ และได้มีพิธีฌาปนกิจศพเมื่อวันที่ 6 สิงหาคม พ.ศ.2566

## ผลงาน
### อำนวยการสร้าง

### กำกับการแสดง

## อ้างอิง

หมวดหมู่:บุคคลที่เสียชีวิตในปี พ.ศ. 2566
หมวดหมู่:ผู้กำกับภาพยนตร์ชาวไทย
หมวดหมู่:ผู้อำนวยการสร้างภาพยนตร์ชาวไทย
หมวดหมู่:ผู้ชนะรางวัลผู้กำกับภาพยนตร์ยอดเยี่ยมพระสุรัสวดี
พัก จี-อา

**พัก จี-อา** (; 25 กุมภาพันธ์ 1972 – 30 กันยายน 2024) เป็นนักแสดงชาวเกาหลีใต้ เป็นนักแสดงประจำในภาพยนตร์ของ คิม กี-ด็อก โดยปรากฏตัวในผลงานของเขา 5 เรื่องตั้งแต่ปี 2002 ถึงปี 2008 *Variety* บรรยายผลงานการแสดงของเธอในภาพยนตร์ *Breath* ว่า "ยอดเยี่ยมมาก" และ *Twitch Film* อธิบายว่า "น่าดูมาก"

## ปฐมวัยและชีวิตส่วนตัว
จี-อา หย่าร้างกับสามีตั้งแต่ลูกสาวของเธอยังเป็นเด็กหญิง และเธอเลี้ยงดูมาโดยตลอด พวกเขาย้ายจากบ้านเกิดของเธอในแทกู ไปยังเขตคังนัมในโซล และได้เข้าฝึกสเกตลีลาในสมัยเรียนอยู่ชั้นประถมศึกษา แต่ลาออกเมื่อเธออยู่ชั้นประถมศึกษาปีที่ 8

## เสียชีวิต
วันที่ 30 กันยายน 2024 เวลา 02:50 น. จี-อา เสียชีวิตด้วยวัย 52 ปี จากการประสบภาวะสมองขาดเลือด พิธีศพของเธอจัดขึ้นที่ห้องจัดงานศพ 2 ศูนย์การแพทย์อาซาน มีกำหนดฝังศพในวันที่ 2 ตุลาคม

## ผลงาน

### ภาพยนตร์

### ละครและซีรีส์

## อ้างอิง

## แหล่งข้อมูลอื่น
* 
* พัก จี-อา ที่โคเรียนมูวีเดตาเบส
* พัก จี-อา ที่ฮันซีเนมา

หมวดหมู่:นักแสดงภาพยนตร์หญิงชาวเกาหลีใต้
หมวดหมู่:นักแสดงละครโทรทัศน์หญิงชาวเกาหลีใต้
หมวดหมู่:นักแสดงหญิงชาวเกาหลีใต้ในศตวรรษที่ 20
หมวดหมู่:นักแสดงหญิงชาวเกาหลีใต้ในศตวรรษที่ 21
หมวดหมู่:นักแสดงหญิงจากโซล
มิซดาร์ฆัน

**มิซดาร์ฆัน** (อักษรโรมัน: Mizdarkhan หรือ Mizdakhan) เป็นสุสานขนาดใหญ่ (necropolis) และแหล่งโบราณคดีในการากัลปักสถาน ประเทศอุซเบกิสถาน ปรากฏหลักฐานการอยู่อาศัยในพื้นที่นี้ย้อนไปได้ถึง 400 ปีก่อนคริสต์กาล ก่อนที่ต่อมาจะแปรสภาพมาเป็นศาสนสถานและที่ฝังศพ

ในอดีตเมืองนี้เคยมีประชากรมากที่สุดเป็นอันดับสองในฆอเรซัม เป็นรองเพียงโกนเย-อูร์เกนจ์ ตำนานพื้นถิ่นเชื่อว่าที่นี่เป็นที่ไว้ศพของอาดัม อันอาจบ่งบอกว่าในสมัยโบราณ สถานที่นี้เป็นศาสนสถานหรือดินแดนศักดิ์สิทธิ์มาก่อน

นครมิซดาร์ฆันเฟื่องฟูเรื่อยมาถึงศตวรรษที่ 14 เมื่อจักรพรรดิตีมูร์ทการโจมตีนครฆอเรซัมสามครั้ง และโจมตีมิซดาร์ฆันเสียหายอย่างรุนแรง ถูกทิ้งร้าง และท้ายที่สุดแปรสภาพมาเป็นที่ฝังศพขนาดใหญ่ อนุสรณ์ศพและมัสยิดขนาดย่อมที่พบได้ในปัจจุบันในมิซดาร์ฆันเกือบทั้งหมดสร้างขึ้นหลังจากนครโบราณมิซดาร์ฆันถูกโจมตีโดยตีมูร์

## อ้างอิง

หมวดหมู่:แหล่งโบราณคดีในประเทศอุซเบกิสถาน
จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535

**การเลือกตั้ง[[สมาชิกสภาผู้แทนราษฎรจังหวัดพระนครศรีอยุธยา]] กันยายน พ.ศ. 2535** เป็นส่วนหนึ่งของการเลือกตั้งสมาชิกสภาผู้แทนราษฎรไทยเป็นการทั่วไป กันยายน พ.ศ. 2535 กำหนดให้มีขึ้นในวันที่ 13 กันยายน พ.ศ. 2535 โดยแบ่งเขตการเลือกตั้งออกเป็น 2 เขตเลือกตั้ง มีสมาชิกสภาผู้แทนราษฎรได้ 4 คน จำนวนที่นั่งเท่าเดิมจากการเลือกตั้งครั้งก่อนเมื่อเดือนมีนาคม พ.ศ. 2535 แต่ละเขตเลือกตั้งจะมีสมาชิกสภาผู้แทนราษฎรได้เขตละ 2 คน

## ภาพรวม

## ผลการเลือกตั้งแบบแบ่งเขต

### เขตเลือกตั้งที่ 1
เขตการเลือกตั้งที่ 1 ประกอบด้วยอำเภอพระนครศรีอยุธยา, อำเภอวังน้อย, อำเภอท่าเรือ, อำเภอมหาราช, อำเภอบ้านแพรก, อำเภอนครหลวง, อำเภอภาชี และอำเภออุทัย

### เขตเลือกตั้งที่ 2
เขตการเลือกตั้งที่ 2 ประกอบด้วยอำเภอเสนา, อำเภอบางซ้าย, อำเภอบางไทร, อำเภอบางปะอิน, อำเภอบางปะหัน, อำเภอบางบาล, อำเภอลาดบัวหลวง และอำเภอผักไห่

## ดูเพิ่ม
* จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป มีนาคม พ.ศ. 2535
* จังหวัดพระนครศรีอยุธยาในการเลือกตั้งสมาชิกสภาผู้แทนราษฎรไทยเป็นการทั่วไป พ.ศ. 2538

## อ้างอิง

พระนครศรีอยุธยา
หมวดหมู่:การเลือกตั้งในจังหวัดพระนครศรีอยุธยา
มรกตสีรุ้ง

**มรกตสีรุ้ง** เป็นละครโทรทัศน์แนวแอ็คชั่น-แฟนตาซี ออกอากาศทางช่อง 7 HD ผลิตโดย บริษัท โกลด์ ซี.พี.จี.เอ็นเตอร์เทนเม้นท์ จำกัด สร้างและอำนวยการผลิตโดย ฉลอง ภักดีวิจิตร บทประพันธ์โดย ดรรชนี / ภูเขา บทโทรทัศน์โดย นักเขียนมังกร กำกับการแสดงโดย สำรวย รักชาติ นำแสดงโดย กิตตน์ก้อง ขำกฤษ พัชร์สิตา อธิอนันตศักดิ์ อัครวัฒน์ จุมพลวิวัฒน์ เกรซ ฮาร์เปอร์ ณัฐชนน ภูวนนท์ พอล เดอบ๊อด กมลวรรณ ศรีวิไล ศุภวัฒน์ อ่ำประสิทธิ์ พงศนารถ วินศิริ ทัตพงศ์ พงศทัต และจักรธิป ทองทิพย์ ออกอากาศตอนแรกวันพฤหัสที่ 22 สิงหาคม 2567 เวลา 20:40 น.

ถึงแม้ มรกตสีรุ้ง จะเป็นเรื่องราวเกี่ยวกับอัญมณีที่มีพลังลึกลับและมีตัวละครหลายตัวที่เหมือนกันกับละครเรื่อง เสาร์5 ตอนทับทิมสยาม อาทิเช่น ดร.ฟอร์ด สตีเว่น นาตาชา นายพลจางลี่ และเปาซาง แต่เนื้อหาและการเดินเรื่องของทั้งสองเรื่องนั้นแตกต่างกัน เหมือนกับที่มรกตแตกต่างจากทับทิม

มรกตสีรุ้ง เป็นผลงานการสร้างละครโทรทัศน์ชิ้นสุดท้ายให้กับช่อง 7 HD ของฉลอง ภักดีวิจิตร ศิลปินแห่งชาติสาขาศิลปะการแสดงก่อนถึงแก่กรรมเมื่อวันที่ 13 กันยายน พ.ศ. 2567  หลังจากที่ มรกตสีรุ้ง จำนวน24 ตอน

## เรื่องย่อ
**มรกตสีรุ้ง** เป็นเรื่องราวของอัญมณีทรงพลังอันล้ำค่าในตำนาน ที่แตกออกเป็นสามส่วน และทั้งสามส่วนรวมกันเรียกว่ามรกตสีรุ้ง ที่นักโบราณคดีผู้เชี่ยวชาญด้านอัญมณีโบราณ ดร.ฟอร์ด (ศุภวัฒน์ อ่ำประสิทธิ์) ได้อุทิศชีวิตเพื่อการตามหา *มรกตสีรุ้ง* ที่สถิตอยู่ในป่าลับแล ดร.ฟอร์ดจึงออกเดินทางมุ่งหน้าสู่ป่าลับแล แต่ถูกเปาซาง (ณรงค์ฤทธิ์ อุ่นบุรมย์) ลูกชายของนายพลจางลี่ (ทัตพงศ์ พงศทัต) หัวหน้ากองกำลังไร้สัญชาติจับเป็นตัวประกัน

เมื่อได้ข่าวว่าพ่อหายตัวไป ลูกสาวและลูกชายของดร.ฟอร์ด นาตาชา (เกรซ ฮาร์เปอร์) และสตีเว่น (พอล เดอบ๊อด) จึงออกเดินทางมุ่งหน้าสู่ป่าลับแล โดยมีผู้กองสินธุ (อัครวัฒน์ จุมพลวิวัฒน์) ที่ปลอมตัวเป็นหัวหน้าทีมรักษาความปลอดภัยเป็นผู้นำทางและผู้กองปฐพี (กิตตน์ก้อง ขำกฤษ) ที่ปลอมตัวเป็นนายพรานซึ่งทางการส่งไปสืบการหายตัวไปของ ดร.ฟอร์ด

ในขณะที่ทีมลูกดร.ฟอร์ดกำลังมุ่งหน้าสู่ป่าลับแล ก็ได้ไปพบกับ ม่านทอง (พัชร์สิตา อธิอนันตศักดิ์) และเชวา (กมลวรรณ ศรีวิไล) ที่กำลังออกตามหาอัคคี (ณัฐชนน ภูวนนท์) และมงกุฎเทวีของม่านทองที่ถูกคำปอง (พัฐจักร โกมาร) ขโมยไป ทั้งหมดจึงร่วมเดินทางไปด้วยกันในป่าลับแลอาถรรพ์ที่นอกจากจะเต็มไปด้วยภูตผีปีศาจและพลังเหนือธรรมชาติที่เป็นอุปสรรคแล้ว พวกเขายังต้องเผชิญกับทีมดร.อาคม (พงศนารถ วินศิริ) และลิมโปเช (จักรธิป ทองทิพย์) ที่กำลังตามหามรกตสีรุ้งเช่นกันการต่อสู้เพื่อแย่งชิงมรกตสีรุ้งอัญมณีล้ำค่าในตำนานจึงบังเกิดขึ้น

## นักแสดง

## เพลงประกอบละคร
* เพลง **มรกตสีรุ้ง** ขับร้องโดย : Bedroom Audio           
* เพลง **ครึ่งนึงที่ขาดหาย** (เพลงปิด) ขับร้องโดย : PIMTHITIII  

## แหล่งข้อมูลอื่น
*  

## อ้างอิง

หมวดหมู่:ละครโทรทัศน์ไทยแนวแอ็คชั่น
หมวดหมู่:ละครโทรทัศน์ทางสถานีโทรทัศน์ช่อง 7 เอชดี
หมวดหมู่:ละครโทรทัศน์ไทยในปี พ.ศ. 2567
หมวดหมู่:ละครโทรทัศน์ที่สร้างโดย ฉลอง ภักดีวิจิตร
หมวดหมู่:ละครโทรทัศน์ที่กำกับโดย สำรวย รักชาติ
หมวดหมู่:ละครโทรทัศน์ไทยในคริสต์ทศวรรษ 2020
หอสมุดแห่งชาติสาธารณรัฐคองโก

**หอสมุดแห่งชาติสาธารณรัฐคองโก** ( หรือ ) เป็นห้องสมุดที่ดำเนินการในเมืองบราซซาวิล เมืองหลวงของสาธารณรัฐคองโก เป็นสถาบันของรัฐภายใต้กระทรวงวัฒนธรรมและศิลปะสาธารณรัฐคองโก ผู้อำนวยการหอสมุดแห่งชาติ หรือบรรณารักษ์แห่งชาติ ตั้งแต่ ตุลาคม พ.ศ. 2560 ได้แก่ ฟร็องซัว องเด-ยากีเยรา ()

หอสมุดก่อตั้งขึ้นเมื่อวันที่ 27 กันยายน พ.ศ. 2514 หอสมุดแห่งนี้รับผิดชอบในการกำหนดเลขมาตรฐานสากลประจำหนังสือ (ISBN) และเลขมาตรฐานสากลสำหรับนิตยสาร (ISSN) ของสิ่งพิมพ์ต่าง&hairsp;ๆ ในปี พ.ศ. 2550 สาธารณรัฐคองโกยังไม่มีกฎหมายบังคับให้หน่วยงานในประเทศต้องส่งสำเนาสิ่งพิมพ์ให้กับห้องสมุด แต่กำลังมีการจัดทำกฎหมายดังกล่าวในรัฐสภาของประเทศ ในปี พ.ศ. 2556 ห้องสมุดแห่งชาติมีทรัพยากรหนังสือประมาณ 15,000 เล่ม

ข้อมูลจากโครงการพัฒนาแห่งสหประชาชาติ (UNEP) ในปี พ.ศ. 2558 ประชากรของสาธารณรัฐคองโกที่มีอายุมากกว่า 15 ปีร้อยละ 79.3 สามารถอ่านออกเขียนได้

## อ้างอิง

## แหล่งข้อมูลอื่น
* 
* 

หมวดหมู่:ห้องสมุดในสาธารณรัฐคองโก
สาธารณรัฐคองโก
หมวดหมู่:บราซซาวิล
หมวดหมู่:สิ่งก่อสร้างในสาธารณรัฐคองโก
ช่างจง

**ช่างจง** () เป็นตัวละครใน*[[มอร์ทัลคอมแบต]]*ซึ่งเป็นแฟรนไชส์เกมต่อสู้โดยบริษัทมิดเวย์เกมส์และเนเธอร์เรล์มสตูดิโอส์ เขาได้รับการเปิดตัวในฐานะบอสสุดท้ายในเกมแรกเริ่ม ค.ศ. 1992 และยังคงเป็นหนึ่งในตัวละครหลักของแฟรนไชส์นี้ เขาคือผู้ใช้เวทมนตร์ผู้ทรงพลัง ซึ่งโดดเด่นในเรื่องความสามารถในการจำแลงกายเป็นตัวละครอื่นและดูดซับดวงวิญญาณของบรรดานักรบที่พ่ายแพ้ โดยทั่วไปแล้ว ช่างจงได้รับการพรรณนาว่าเป็นมือขวาของจักรพรรดิเอาต์เวิลด์อย่างเชาข่าน และเป็นศัตรูตัวฉกาจของบรรพชิตแห่งเส้าหลินอย่างหลิวคัง นอกจากนี้ เขายังปรากฏตัวใน*[[มอร์ทัลคอมแบต: เดดลีอัลไลแอนซ์]]* (ค.ศ. 2002) ร่วมกับฉวนชือในบทบาทพันธมิตรแห่งความตาย รวมถึงใน*[[มอร์ทัลคอมแบต 11#อาฟเตอร์แมธ|มอร์ทัลคอมแบต 11: อาฟเตอร์แมธ]]* (ค.ศ. 2020) และ*[[มอร์ทัลคอมแบต 1]]* (ค.ศ. 2023)

ตัวละครนี้ได้ปรากฏในสื่อต่าง ๆ นอกเหนือจากเกม ทั้งภาพยนตร์ ค.ศ. 1995 และภาพยนตร์ ค.ศ. 1995 ตลอดจนได้รับการตอบรับเชิงบวกสำหรับการออกแบบ, ความสามารถ และบทบาทของเขาในซีรีส์

## การสร้างตัวละคร
[thumb|upright|left|การออกแบบและเรื่องราวของ "ช่างหล่าว" ในสมุดสเก็ตช์ของ[จอห์น โทไบอัส (ค.ศ. 1990)]] 

ช่างจง (เดิมชื่อ "ช่างหล่าว") สร้างขึ้นโดยอิงจากต้นแบบ "หมอผีชาวจีน" จากภาพยนต์ศิลปะการต่อสู้ รวมถึงที่ไม่จำกัดแต่เพียงตัวละครอย่างโล แปง จากภาพยนตร์เรื่อง*[[ศึกมหัศจรรย์พ่อมดใต้โลก]]* เดิมที เขาได้รับการจินตนาการให้เป็นผู้ที่จะตัดหัวนักสู้ที่แพ้ ก่อนที่จะมีแนวคิดเรื่องฟาแทลลิตีของช่างช่างจงที่เฉพาะตัวตามตัวละคร ส่วนตัวละครที่ถูกตัดออกชื่อ "คิตสึเนะ" ซึ่งต่อมาได้รับการพัฒนาเป็นคิทานา "จะเข้ากับเรื่องราวในฐานะลูกสาวเจ้าหญิงของช่างหล่าว (ช่างจง) ที่เป็นผู้ชนะการแข่ง" ซึ่งจะทรยศต่อพ่อของเธอหลังจากที่เธอตกหลุมรักหลิวคัง อย่างไรก็ตาม ในระหว่างการพัฒนา บูนและทีมงานคิดว่ามันคงจะสนุกถ้าจะให้ผู้เล่นได้มีอำนาจในการจบเกม และเริ่มคิดหาวิธีอันน่าสยดสยองเพื่อจัดการกับศัตรูแทนที่จะใช้แค่ช่างจงเท่านั้น ดังนั้น เขาจะเป็นแค่บอส แต่แค่ "เล่นตลกไปครั้งหนึ่ง" พวกเขาก็ให้จอห์นนี เคจ ก้มตัวลงและอัปเปอร์คัตหมอผีผู้นี้ หลังจากการทดสอบนี้ ทีมงานได้ตัดสินใจให้ทุกคนเป็นผู้ทำหมัดเด็ด ซึ่งความคิดเดิมก็คือว่าช่างจงเป็นมนุษย์ทรยศที่ขายวิญญาณของเขาไป และเฮอร์แมน แซนเชซ ผู้อำนวยการฝ่ายศิลป์ของ*มอร์ทัลคอมแบต*กล่าวว่าเมื่อซีรีย์ดำเนินไป เขาตัดสินใจที่จะเน้นย้ำถึงบรรยากาศของ "ความสง่างามอันชั่วร้าย" ของช่างจง

## อ้างอิง

## แหล่งข้อมูลอื่น
* 

หมวดหมู่:ตัวละครชาวจีนในวิดีโอเกม
หมวดหมู่:ตัวละครในบันเทิงคดีที่มีความเป็นอมตะ
หมวดหมู่:ตัวละครในบันเทิงคดีที่สามารถคัดลอกพลังพิเศษ
หมวดหมู่:ตัวละครที่ถูกฆาตกรรม
หมวดหมู่:ตัวละครที่เป็นผู้สังหารหมู่
หมวดหมู่:ตัวละครที่เป็นผู้ปลุกชีพซากศพ
หมวดหมู่:ตัวละครที่เป็นพ่อมด
หมวดหมู่:ตัวละครชายในวิดีโอเกม
หมวดหมู่:บอสวิดีโอเกม
หมวดหมู่:ตัวละครวิดีโอเกมที่ใช้เวทมนตร์
ฮิตดิไอซ์

***ฮิตดิไอซ์*** () เป็นวิดีโอเกมกีฬาฮอกกี้น้ำแข็งซึ่งเปิดตัวครั้งแรกโดยบริษัทไทโต, วิลเลียมส์ และมิดเวย์ สำหรับอาร์เคดใน ค.ศ. 1990 เกมดังกล่าวเป็นการนำเสนอกีฬาในรูปแบบการ์ตูน โดยมีผู้เล่นทีมละสามคน ได้แก่ กองหน้า, กองหลัง และผู้รักษาประตู เกมนี้มีกติกาเพียงไม่กี่ข้อ โดยผู้เล่นจะต้องถูกกระตุ้นให้ทำให้ขัดขวาง, กระแทกศอก และเตะฝ่ายตรงข้าม

บริษัทไทโตได้เผยแพร่พอร์ตเกม*ฮิตดิไอซ์*สำหรับพีซี เอนจิน/เทอร์โบกราฟซ์-16, เมกาไดรฟ์/เจเนซิส, เกมบอย และซูเปอร์แฟมิคอม นอกจากนี้ มีการพัฒนาเวอร์ชันแฟมิคอม แต่ไม่ได้รับการเผยแพร่

## รูปแบบการเล่น
thumb|left|ภาพจับหน้าจอเวอร์ชันอาร์เคด

*ฮิตดิไอซ์*เป็นเกมแนวฮอกกี้น้ำแข็ง โดยมีเป้าหมายคือการชนะคู่ต่อสู้โดยการยิงลูกฮอกกี้เข้าไปในตาข่ายของคู่ต่อสู้ให้บ่อยกว่าคู่ต่อสู้ตลอดสามช่วงเวลาการเล่น

เกมนี้มีความพิเศษตรงที่แทนที่จะมีผู้เล่นหกคนต่อทีม (อย่างเกม*[[เบลดส์ออฟสตีล]]*ของบริษัทโคนามิ) แต่กลับมีผู้เล่นเพียงแค่สามคน (ได้แก่ กองหน้า, กองหลัง และผู้รักษาประตู) ส่วนในเวอร์ชันอาร์เคดจะมีเพียงสองทีม (ทีมสีแดงและทีมสีน้ำเงิน) และสามารถเลือกผู้เล่นสำหรับแต่ละตำแหน่งได้

ในระหว่างเกมมีกติกาไม่มากนัก โดยผู้เล่นจะมีท่าพิเศษ ซึ่งส่วนใหญ่เป็นท่าที่ผิดกติกาในการเล่นฮอกกี้น้ำแข็งจริง (เช่น การฟันอย่างแรง, การทำให้ล้ม, การศอก หรือการเตะขาหนีบของฝ่ายตรงข้าม) และการต่อสู้ถือเป็นเรื่องปกติ แม้ว่าผู้เล่นที่แพ้การต่อสู้จะไม่ได้รับโทษก็ตาม แต่กลับกลายเป็นว่าเขาจะงงไปชั่วขณะ รวมถึงหากผู้เล่นดังกล่าวแพ้หลายไฟต์ในช่วงเดียวกัน เขาจะออกจากเกมด้วยอาการบาดเจ็บ

ผู้เล่นทุกคนสามารถทำ "ซูเปอร์ช็อต" ได้ โดยจะต้องชาร์จพลังก่อน หากปล่อยให้ชาร์จและยิง ลูกยิงดังกล่าวจะชนผู้รักษาประตูตามแรงจนทำให้เขาเข้าไปในตาข่ายพร้อมกับลูกฮอกกี้ ที่นับเป็นประตู และหากทีมใดตามหลังอยู่ไกลพอ ทีมนั้นก็อาจได้รับพลังเพิ่มในรูปแบบของ "ซูเปอร์ดริงก์" ซึ่งจะทำให้ไม้ของผู้เล่นที่ดื่มเข้าไปมีพลังเพิ่มขึ้นและเปลี่ยนทุกการยิงให้เป็นซูเปอร์ช็อตชั่วขณะหนึ่ง

### ผู้เล่น
* อีเวน ยาคาเชฟ ซึ่งล้อเลียนผู้เล่นโซเวียตจาก ค.ศ. 1972
* ฟิล บังเกอร์ ซึ่งล้อเลียนฟิล เอสเปอซีโต
* "ดิกกี" ฟงแตน ซึ่งล้อเลียนดิกกี มัวร์
* อัล จิกลีอาโน
* จอห์นนี โนวัก
* "แฮปปี" โกเลกกี ("แฮปปี-โก-ลักกี")
* ปีแยร์ บูร์ดัวร์
* เบน โดเวอร์
* "กันเนอร์" ฮอล ซึ่งล้อเลียนเกล็น ฮอล
* "แบตเทิลชิป" บอยด์
* เรจจี มาร์ช
* "โบ" คลีฟแลนด์

## การตอบรับ
เกมเวอร์ชันอาร์เคดได้รับความนิยมอย่างมากในสหรัฐ โดยมีรายได้จากการหยอดเหรียญเฉลี่ยรายสัปดาห์อยู่ที่ 192.25 ดอลลาร์ต่อหน่วยอาร์เคดในช่วงเดือนพฤศจิกายนและธันวาคม ค.ศ. 1990

ส่วนในสหราชอาณาจักร *ฮิตดิไอซ์*เป็นเกมพีซี เอนจิน ที่ขายดีที่สุดในเดือนตุลาคม ค.ศ. 1991

## อ้างอิง

## แหล่งข้อมูลอื่น
* 
* "Hit the Ice" at the PC Engine Software Bible
* Information about the unreleased NES version
*  can be played for free in the browser on the Internet Archive
* 

หมวดหมู่:วิดีโอเกมที่ออกวางจำหน่ายในปี พ.ศ. 2533
หมวดหมู่:วิดีโอเกมอาร์เคด
หมวดหมู่:เกมสำหรับเกมบอย
หมวดหมู่:วิดีโอเกมฮอกกี้น้ำแข็ง
หมวดหมู่:วิดีโอเกมแบบผู้เล่นหลายคนและผู้เล่นคนเดียว
หมวดหมู่:เกมสำหรับซูเปอร์แฟมิคอม
หมวดหมู่:เกมสำหรับเทอร์โบกราฟซ์-16
หมวดหมู่:วิดีโอเกมที่มีฉากในประเทศแคนาดา
หมวดหมู่:วิดีโอเกมที่พัฒนาขึ้นในประเทศญี่ปุ่น
การโจมตีสำนักงานใหญ่ฮิซบุลลอฮ์ พ.ศ. 2567

เมื่อวันที่ 27 กันยายน 2024 ฮะซัน นัศรุลลอฮ์ เลขาธิการของกลุ่มฮิซบุลลอฮ์ ถูกลอบสังหารจากการโจมตีทางอากาศในกรุงเบรุต ประเทศเลบานอน ซึ่งดำเนินการโดยกองทัพอากาศอิสราเอล การโจมตีเกิดขึ้นในขณะที่เขากำลังเข้าร่วมการประชุมที่สำนักงานใหญ่ ของฮิซบุลลอฮ์ ซึ่งตั้งอยู่ใต้กลุ่มอาคารที่อยู่อาศัยในย่านฮาเรตไฮรก์ เขตชานเมืองดาฮีเอฮ์ ทางตอนใต้ของกรุงเบรุต

รายงานระบุว่า กองทัพอากาศอิสราเอลใช้อากาศยานแบบ F-15I ในการปฏิบัติการ โดยมีการทิ้งระเบิดมากกว่า 80 ลูก รวมถึงระเบิดทลายบังเกอร์ขนาด 2,000 ปอนด์ (910 กิโลกรัม) ที่ผลิตในสหรัฐอเมริกา ซึ่งสามารถทะลุถึงชั้นใต้ดินของอาคารเป้าหมาย และส่งผลให้เกิดความเสียหายต่ออาคารโดยรอบ กองกำลังป้องกันอิสราเอล (IDF) ตั้งชื่อรหัสปฏิบัติการครั้งนี้ว่า “ระเบียบใหม่” (ฮีบรู: סדר חדש; อักษรโรมัน: Seder Hadash; แปลว่า “New Order”)

ในวันที่ 28 กันยายน พ.ศ. 2567 กองกำลังป้องกันอิสราเอลออกแถลงการณ์ยืนยันว่า นัศรุลลอฮ์เสียชีวิตจากการโจมตีดังกล่าว ต่อมา มีรายงานว่าพบร่างของเขาจากซากอาคารหลังเกิดเหตุประมาณสองวัน 

การโจมตีครั้งนี้ส่งผลให้มีผู้เสียชีวิตอย่างน้อย 33 ราย และมีผู้ได้รับบาดเจ็บมากกว่า 195 คน โดยในจำนวนผู้เสียชีวิตและบาดเจ็บมีพลเรือนรวมอยู่ด้วย อะลี การากี ผู้บังคับบัญชาหน่วยใต้ของฮิซบุลลอฮ์ เป็นหนึ่งในเจ้าหน้าที่ระดับสูงของฮิซบุลลอฮ์ที่เสียชีวิตจากการโจมตีในครั้งนี้ นอกจากนี้ สื่อของอิหร่านยังรายงานว่า อับบาส นิลโฟรูชัน ผู้ช่วยผู้บัญชาการกองกำลังพิทักษ์การปฏิวัติอิสลาม (IRGC) และผู้บังคับบัญชากองกำลังกูดส์ประจำเลบานอน เสียชีวิตจากการโจมตีดังกล่าวเช่นกัน

## อ้างอิง

หมวดหมู่:ประเทศเลบานอนในปี พ.ศ. 2567
หมวดหมู่:เบรุต
หมวดหมู่:ฮิซบุลลอฮ์
หมวดหมู่:กองทัพอากาศอิสราเอล
รุริดราก้อน

***รุริดราก้อน*** () เป็นซีรีส์มังงะญี่ปุ่น แต่งเรื่องและวาดภาพโดย เดิมเป็นมังงะเรื่องสั้นตีพิมพ์ในนิตยสาร*[[จัมป์กีกา]]*ของสำนักพิมพ์ชูเอชะในเดือนธันวาคม พ.ศ. 2563 ก่อนจะเริ่มตีพิมพ์ในฐานะซีรีส์ในนิตยสาร*[[โชเน็งจัมป์รายสัปดาห์]]*ในเดือนมิถุนายน พ.ศ. 2565 หลังการหยุดตีพิมพ์ไประยะหนึ่ง ซีรีส์ได้ย้ายไปเผยแพร่ในรูปแบบดิจิตัลของ*โชเน็งจัมป์รายสัปดาห์* และในบริการ*[[โชเน็งจัมป์+]]*ในเดือนเมษายน พ.ศ. 2567 มังงะได้รับการรวบรวมตีพิมพ์เป็นหนังสือมังงะรวมเล่ม (*[[ทังโกบง]]*) ถึงเล่มที่ 4 ในเดือนพฤศจิกายน พ.ศ. 2568 ซีรีส์มังงะมีลิขสิทธิ์ในประเทศไทยโดยสำนักพิมพ์สยามอินเตอร์คอมิกส์ มีการประกาศดัดแปลงเป็นซีรีส์อนิเมะโทรทัศน์ ผลิตโดยสตูดิโอเกียวโตแอนิเมชัน

## หมายเหตุ

## อ้างอิง

## แหล่งข้อมูลอื่น
*  
* 

หมวดหมู่:มังงะที่ตีพิมพ์ในปี พ.ศ. 2565
หมวดหมู่:การ์ตูนญี่ปุ่นแนวชีวิตโรงเรียน
หมวดหมู่:การ์ตูนญี่ปุ่นแนวก้าวผ่านวัย
หมวดหมู่:การ์ตูนญี่ปุ่นแนวจินตนิมิต
หมวดหมู่:การ์ตูนญี่ปุ่นแนวโชเน็ง
หมวดหมู่:การ์ตูนญี่ปุ่นแนวเสี้ยวชีวิต
หมวดหมู่:หนังสือการ์ตูนเกี่ยวกับมังกร
หมวดหมู่:มังงะของสำนักพิมพ์ชูเอชะ
หมวดหมู่:เกียวโตแอนิเมชัน
หมวดหมู่:สยามอินเตอร์คอมิกส์
ลอว์แอนด์ออร์เดอร์ (แฟรนไชส์)

**ลอว์แอนด์ออร์เดอร์** () เป็นกลุ่มซีรีส์โทรทัศน์ของสหรัฐอเมริกาที่สร้างสรรค์โดยดิก วุล์ฟ ผ่านบริษัทวุล์ฟเอ็นเตอร์เทนเมนต์ ออกอากาศครั้งแรกทางช่องเอ็นบีซี โดยเนื้อหาทั้งหมดมุ่งเน้นไปที่ประเด็นต่าง ๆ เกี่ยวกับกระบวนการยุติธรรมทางอาญา แฟรนไชส์ซีรีส์โทรทัศน์ "ลอว์แอนด์ออร์เดอร์" รวมถึงภาคหลัก ภาคแยก และตอนพิเศษต่างๆ มีเนื้อหารวมกันมากกว่า 1,000 ชั่วโมง

มีการนำตัวละครและองค์กรบางส่วนกลับมาใช้ซ้ำในหลาย ๆ ตอน ทำให้เกิดความเชื่อมโยงกันระหว่างเรื่องราวต่างๆ ตัวอย่างเช่น มหาวิทยาลัยฮัดสัน (Hudson University) และหนังสือพิมพ์แท็บลอยด์นิวยอร์ก เลดเจอร์ (New York Ledger) ซึ่งมักปรากฏขึ้นในหลายคดี ลอว์แอนด์ออร์เดอร์ เป็นซีรีส์ที่มีรูปแบบการนำเสนอที่ค่อนข้างไปในทางเดียวกัน ไม่ว่าจะเป็นดนตรีประกอบ สไตล์การเล่าเรื่อง หรือแม้แต่เสียงบรรยายเปิดตัวในแต่ละซีซั่นที่เป็นเอกลักษณ์ โดยมีสตีเวน เซิร์นคิลตัน เป็นผู้ให้เสียงบรรยายประจำซีรีส์ ซีรีส์มีเอกลักษณ์เฉพาะตัวที่ผู้ชมคุ้นเคยเป็นอย่างดี นั่นคือเสียง 'ดัง ดัง' ที่ได้ยินทุกครั้งเมื่อมีการปิดประตูกรงขัง ซึ่งเป็นเสียงที่ไมค์ โพสต์ ผู้ประพันธ์เพลงประกอบ ได้สร้างสรรค์ขึ้นมา เสียงนี้มาพร้อมกับทำนองเพลงประกอบ จนกลายเป็นสัญลักษณ์ของซีรีส์ที่ทุกคนจดจำ

## ตัวละคร

## หมายเหตุ


## อ้างอิง

หมวดหมู่:แฟรนไชส์โทรทัศน์
พฐินฑา

**พฐินฑา** (อักษรโรมัน: Bathinda) เป็นนครและเทศบาลนครในรัฐปัญจาบ ประเทศอินเดีย ศูนย์กลางการปกครองของอำเภอพฐินฑา ตั้งอยู่ในเขตมัลวะ ห่างไป  จากจัณฑีครห์ มีประชากรมาสุดเป็นอันดับที่ห้าของรัฐ และสะอาดที่สุดเป็นอันดับสองของรัฐรองจากนครโมหาลี

พฐินฑาเป็นที่ตั้งของสถานศึกษาระดับอุดมศึกษา เช่น มหาวิทยาลัยเทคนิกมหาราชารณชีต สิงห์, มหาวิทยาลัยกลางปัญจาบ และ วิทยาลัยแพทยศาสตร์ออลอินเดีย ในแง่อุตสาหกรรม พฐินฑาเป็นที่ตั้งของโรงไฟฟ้าพลังงานความร้อนสองแห่ง คือ โรงไฟฟ้าพลังความร้อนคุรุนานักเทวะ และ โรงไฟฟ้าพลังงานความร้อนคุรุหรโคพินทะ โรงงานผลิตปุ๋ย โรงงานปูนซีเมนต์ของอัมพุชา และ อุลตราเท็ก) และมีค่ายทหารรวมถึงจุดปฏิบัติการณ์ของกองทัพอากาศตั้งอยู่ สถานที่สำคัญทางประวัติศาสตร์ในนครคือป้อมโบราณกิลามุบารัก

## อ้างอิง

หมวดหมู่:เมืองในรัฐปัญจาบ
โคลกณฑะ

**โคลกณฑะ** (อักษรโรมัน: Golconda) เป็นป้อมปราการและซากอดีตนครที่ตั้งอยู่ชานเมืองไฮเดอราบาด รัฐเตลังคานา ประเทศอินเดีย สร้างขึ้นเริ่มแรกโดยกษัตริย์แห่งกากตียะ ปรตาปรุทร ในศตวรรษที่ 11 ต่อมาถูกยึดครองโดยรัฐสุลต่านพะห์มนีโดยกองทัพของโมฮาเมด ชะห์ ที่ 1 ในสงครามกับวิชัยนคร ต่อมาในสมัยของสุลต่านกูลีซึ่งได้รับมอบหมายเป็นผู้ว่าการนครไฮเดอราบาด ได้ทำการสร้างกำแพงขึ้นล้อมนครโคลกณฑะและตั้งนครนี้เป็นราชธานีของรัฐสุลต่านโคลกณฑะ เนื่องด้วยว่าโดยรอบนครเต็มไปด้วยเหมืองเพชร โดยเฉพาะเหมืองโกลลูร์ นครได้เฟื่องฟูขึ้นมาในฐานะศูนย์กลางการค้าเพชร โดยมีชื่อเรียกเพชรขนาดใหญ่จากแถบนี้ว่าเพชรโคลกณฑะ ปัจจุบันป้อมโคลกณฑะอยู่ในสภาพทิ้งร้างเป็นซาก และได้รับการขึ้นทะเบียนแหล่งมรดกโลกเบื้องต้นโดยยูเนสโกในปี 2014 ในฐานะส่วนหนึ่งของหมู่ป้อมปราการของบรรดารัฐสุลต่านแห่งที่ราบเดกกัน

## อ้างอิง

หมวดหมู่:ป้อมในประเทศอินเดีย
หมวดหมู่:สิ่งก่อสร้างในไฮเดอราบาด (ประเทศอินเดีย)
อารามอันติม

**อารามอันติม** () เป็นโบสถ์ออร์ทอดอกซ์โรมาเนียตั้งอยู่ในบูคาเรสต์ ประเทศโรมาเนีย บนถนนมีโตรโบลิตอันติม อีวีเรอานู (Mitropolit Antim Ivireanu) สร้างขึ้นในระหว่างปี พ.ศ. 2256 ถึง 2258 โดยนักบุญอันติมชาวจอร์เจีย ซึ่งในเวลานั้นดำรงตำแหน่งเมโตรโปลิตันแห่งวัลลาเกีย ต่อมาในทศวรรษ 1960 อาคารโบสถ์ได้รับการบูรณะโดยปาร์ตีอาร์ค ยุสตีเนียน มารีนา ข้อมูลเมื่อปี 2005 มีพระสงฆ์จำพรรษาในอารามรวมเจ็ดรูป

อารามมีความสัมพันธ์กับการก่อกบฏฆ่าล้างชาวยิวในบูคาเรสต์ ในวันที่ 22 มกราคม 1941 ภายใต้การนำของพระ ฮีโรโมงก์ นีโกเดม โยนีตเซอ (Hieromonk Nicodem Ioniță) คณะสงฆ์จากอารามอันติมทำการติดอาวุธตัวเองและพกระเบิดไปทำการทำลายล้างโบสถ์ยิวแห่งหนึ่งบนถนนเส้นเดียวกัน พระสงฆ์บางรูปที่มีส่วนร่วมในการก่อการนี้จบการศึกษาจากวิทยาลัยสงฆ์เซอร์นีกา (Cernica Seminary)

ในสมัยรัฐบาลคอมมิวนิสต์ที่นำโดยนีกอลาเอ ชาวูเชสกู รัฐบาลเตรียมการทุบทำลายอารามนี้เช่นเดียวกับสิ่งปลูกสร้างโบราณอีกหลายแห่งเพื่อขยายถนนและพัฒนานครบูคาเรสต์ตามแผนแม่แบบของเชาเชสกู ท้ายที่สุดอารามนี้ได้รับการช่วยเหลือโดยโครงการที่นำโดยวิศวกร อ็อยนูว โยร์เดอเชสกู (Eugeniu Iordăchescu) ซึ่งทำการยกอารามขึ้นและเข็นไปตั้งตรงที่ตั้งปัจจุบัน ให้พ้นจากพื้นที่ที่รัฐบาลประกาศทำการเวนคืนเพื่อทำลาย

## สมุดภาพ

Bucharest Palace of the Holy Synod Library (2023) - img 01.jpg|วังหอสมุดพระสังฆราช (Palace of the Holy Synod Library)
Antim Monastery Bucharest (March 2023) - img 01.jpg|ทางเข้าหอระฆัง
File:Bucharest - Antim Monastery (28662067540).jpg|โบสถ์
Antim Monastery Bucharest (March 2023) - img 02.jpg|กุฏิเจ้าอาวาส
Antim Monastery Bucharest (March 2023) - img 03.jpg|ประตูทางเช้าโบสถ์
Image:Detaliu_Coloana_Manastirea_Antim.JPG|ประติมากรรมในโบสถ์
File:Carol Popp de Szathmari - Antim.jpg|ภาพถ่ายอารามเมื่อปี 1867 โดย Carol Szathmari
Antim Monastery-9.jpg|ภายในโบสถ์
File:Stamps of Romania, 2013-62.jpg|ดวงตราไปรษณียากรจากปี 2013 เฉลิมฉลองครบรอบ 300 ปี
Ceiling of the porch of the Antim Monastery Church 2.jpg|จิตรกรรมฝาผนัง


## อ้างอิง

## แหล่งข้อมูลอื่น
*
*
*
*
ตัวแปรแฝง

**ตัวแปรแฝง** (latent variable) ในทางสถิติศาสตร์ หมายถึงตัวแปรที่ไม่ได้สังเกตโดยตรง (ผ่านแบบจำลองทางคณิตศาสตร์) แต่ถูกประมาณจากตัวแปรอื่น ๆ ที่สังเกตได้ (วัดโดยตรง) เป็นคำตรงกันข้ามกับ **ตัวแปรที่สังเกตได้** (observed variable)

แบบจำลองทางคณิตศาสตร์ที่มีวัตถุประสงค์เพื่ออธิบายตัวแปรที่สังเกตได้จากมุมมองของตัวแปรแฝง เรียกว่าแบบจำลองตัวแปรแฝง (latent variable model) แบบจำลองตัวแปรแฝงถูกนำมาใช้กันอย่างแพร่หลายในด้าน จิตวิทยา ประชากรศาสตร์ เศรษฐศาสตร์ วิศวกรรมศาสตร์ แพทยศาสตร์ ฟิสิกส์ การเรียนรู้ของเครื่อง / ปัญญาประดิษฐ์ ชีวสารสนเทศศาสตร์ เคมีมิติ การประมวลภาษาธรรมชาติ เศรษฐมิติ การจัดการธุรกิจ สังคมศาสตร์ และอื่น ๆ อีกมากมาย

ตัวแปรแฝงอาจสอดคล้องกับแง่มุมของความเป็นจริง คำว่า "ตัวแปรที่ซ่อนอยู่" มักใช้กันทั่วไปเนื่องจากตัวแปรมีความหมายแต่ไม่สามารถสังเกตได้ในสถานการณ์ที่สามารถวัดได้โดยตามหลักการ แต่ไม่สามารถสังเกตได้ในทางปฏิบัติ คำว่า "ตัวแปรเสมือน" หรือ "โครงสร้างเสมือน" บางครั้งใช้สำหรับตัวแปรแฝงที่สอดคล้องกับแนวคิดเชิงนามธรรม เช่น หมวดหมู่ พฤติกรรม สภาวะทางจิต และโครงสร้างข้อมูล

การใช้ตัวแปรแฝงจะช่วยลดมิติของข้อมูล ตัวแปรที่สังเกตได้จำนวนมากสามารถนำมารวมกันเป็นแบบจำลองเพื่อแสดงแนวคิดพื้นฐาน ซึ่งทำให้ข้อมูลเข้าใจได้ง่ายขึ้น ในแง่นี้พวกมันทำหน้าที่คล้ายกับทฤษฎีทางวิทยาศาสตร์ ในเวลาเดียวกัน ตัวแปรแฝงจะเชื่อมโยงข้อมูลที่สามารถสังเกตได้ของโลกแห่งความเป็นจริงกับข้อมูลเชิงสัญลักษณ์ของโลกแบบจำลอง

เมื่อเขียนในสูตรหรือสมการ มักใช้ z เป็นสัญลักษณ์เพื่อระบุถึงตัวแปรแฝง

## ตัวอย่าง
thumb|500x500px| การประมาณเส้นโค้งส่วนสูงเฉลี่ยสำหรับเด็กผู้ชาย (ผิวดำ) จากการศึกษาการเจริญเติบโตของเบิร์กลีย์ทั้งแบบมีและไม่มีวาร์ป การแปรปรวนขึ้นอยู่กับตัวแปรแฝงที่จับคู่อายุกับอายุทางชีวภาพที่ซิงโครไนซ์โดยใช้แบบจำลองเอฟเฟกต์แบบผสมแบบไม่เชิงเส้น

### จิตวิทยา
ตัวแปรแฝงที่สร้างขึ้นโดยวิธีการวิเคราะห์ปัจจัย โดยทั่วไปจะแสดงถึงความแปรปรวนร่วม หรือระดับของความที่ตัวแปรเปลี่ยนแปลงไปตามกัน ตัวแปรที่ไม่สัมพันธ์กันไม่สามารถสร้างโครงสร้างแฝงตามแบบจำลองการวิเคราะห์ปัจจัยทั่วไปได้

### เศรษฐศาสตร์
ตัวอย่างของการใช้ตัวแปรแฝงในสาขาเศรษฐศาสตร์ ได้แก่การวิเคราะห์ คุณภาพชีวิต ความเชื่อมั่นทางธุรกิจ ขวัญกำลังใจ ความสุข และการอนุรักษ์นิยม ตัวแปรทั้งหมดนี้ไม่สามารถวัดได้โดยตรง อย่างไรก็ตาม ค่าของตัวแปรแฝงเหล่านี้สามารถอนุมานได้จากค่าที่วัดได้ของตัวแปรที่สังเกตได้ โดยอาศัยการเชื่อมโยงตัวแปรแฝงเหล่านี้เข้ากับตัวแปรที่สังเกตได้อื่น ๆ เนื่องจากคุณภาพชีวิตเป็นตัวแปรแฝงที่ไม่สามารถวัดได้โดยตรง จึงใช้ตัวแปรที่สังเกตได้เพื่ออนุมานคุณภาพชีวิต ตัวแปรที่สังเกตได้สำหรับการวัดคุณภาพชีวิต ได้แก่ ความมั่งคั่ง การจ้างงาน สิ่งแวดล้อม สุขภาพกายและสุขภาพจิต การศึกษา นันทนาการและการพักผ่อน และความเป็นส่วนหนึ่งในสังคม

### การแพทย์
ระเบียบวิธีตัวแปรแฝงถูกนำมาใช้ในทางแพทยศาสตร์หลายแขนง ระดับของปัญหาที่ยืมตัวไปสู่แนวทางตัวแปรแฝงโดยธรรมชาติคือการศึกษาระยะยาวโดยที่มาตราส่วนเวลา (เช่น อายุของผู้เข้าร่วมหรือเวลาตั้งแต่พื้นฐานการศึกษา) ไม่สอดคล้องกับลักษณะของวิชาที่กำลังศึกษา ในการศึกษาดังกล่าว มาตราส่วนเวลาที่สังเกตไม่ได้ซึ่งประสานกับคุณลักษณะภายใต้การศึกษาสามารถจำลองเป็นการเปลี่ยนแปลงของมาตราส่วนเวลาที่สังเกตได้โดยใช้ตัวแปรแฝง ตัวอย่างนี้รวมถึงแบบจำลองการลุกลามของโรคและแบบจำลองการเจริญเติบโต

## แบบจำลองตัวแปรแฝง

## อ้างอิง

หมวดหมู่:สังคมศาสตร์
หมวดหมู่:แบบจำลองตัวแปรแฝง
หมวดหมู่:จิตมิติ
หมวดหมู่:แบบจำลองเศรษฐมิติ
หมวดหมู่:โครงข่ายแบบเบส์
แค่กดปุ่มร้อยล้านปี รู้ตัวอีกทีก็เทพซะแล้ว

เป็นซีรีส์ไลต์โนเวลญี่ปุ่นที่เขียนโดยชูอิจิ สึกิชิมะ และวาดภาพประกอบโดยโมคิว​ เริ่มตีพิมพ์เป็นตอนในออนไลน์เมื่อเดือนกุมภาพันธ์ พ.ศ. 2562 บนเว็บไซต์โชเซ็ตสึกะ นิ นาโร ต่อมาได้ถูกนำมาตี​พิมพ์โดยฟูจิมิ โชโบ ซึ่งได้ตีพิมพ์ซีรีส์นี้ตั้งแต่เดือนตุลาคม​ พ.ศ. 2562 ภายใต้สำนักพิมพ์ฟูจิมิ แฟนตาเซีย บุนโกะ การดัดแปลงเป็นมังงะที่วาดภาพประกอบโดยชิโด้ ยูทาโร่ ได้รับการตีพิมพ์เป็นตอนในออนไลน์ผ่านเว็บไซต์*ยังเอซอัพ*ของคาโดกาวะโชเต็งตั้งแต่เดือนกุมภาพันธ์ พ.ศ. 2563 สำนักพิมพ์ฟีนิกซ์ได้เป็นผู้เผยแพร่ไลต์โนเวลเรื่องนี้ในฉบับภาษาไทย

## สื่อ
### ไลต์โนเวล
ไลต์โนเวลซีรีส์นี้เขียนโดยชูอิจิ สึกิชิมะ และวาดภาพประกอบโดยโมคิว เริ่มตีพิมพ์เป็นตอนในออนไลน์เมื่อเดือนกุมภาพันธ์ พ.ศ. 2562 บนเว็บไซต์โชเซ็ตสึกะ นิ นาโร ต่อมาได้รับการตีพิมพ์โดยฟูจิมิ โชโบซึ่งได้ตีพิมพ์หนังสือรวมเล่มไปแล้ว 10 เล่มตั้งแต่เดือนตุลาคม พ.ศ. 2562​ ภายใต้สำนักพิมพ์ฟูจิมิ แฟนตาเซีย บุนโกะ สำนักพิมพ์ฟีนิกซ์ได้ประกาศเป็นผู้ถือลิขสิทธิ์ในการตีพิมพ์​บับภาษาไทย​เมื่อวันที่ 26 มกราคม พ.ศ. 2565

### มังงะ​
การดัดแปลงเป็นมังงะที่วาดภาพประกอบโดยชิโด้ ยูทาโร่ ได้รับการตีพิมพ์เป็นตอนในออนไลน์ผ่านเว็บไซต์*ยังเอซอัพ*ของคาโดกาวะโชเต็ง ตั้งแต่เดือนกุมภาพันธ์ พ.ศ. 2563 ได้ทำการรวบรวมตีพิมพ์เป็นเล่ม(ทังโกบง)จำนวน 9 เล่ม

## ​อ้างอิง

## แหล่งข้อมูลอื่น​
*  ที่โชเซ็ตสึกะ นิ นาโร 
*  
*  
*  
* 

หมวดหมู่:นิยายญี่ปุ่นที่ตีพิมพ์ในปี พ.ศ. 2562
หมวดหมู่:มังงะที่ตีพิมพ์ในปี พ.ศ. 2563
หมวดหมู่:การ์ตูนญี่ปุ่นแนวผจญภัย
หมวดหมู่:อนิเมะและมังงะที่สร้างจากไลต์โนเวล
หมวดหมู่:การ์ตูนญี่ปุ่นแนวจินตนิมิต
หมวดหมู่:ฟูจิมิ แฟนตาเซีย บุนโกะ
หมวดหมู่:เว็บคอมิกญี่ปุ่น
หมวดหมู่:มังงะของสำนักพิมพ์คาโดกาวะโชเต็ง
หมวดหมู่:แฟรนไชส์ของคาโดกาวะโดวังโงะ
หมวดหมู่:ไลต์โนเวล
หมวดหมู่:ไลต์โนเวลที่เผยแพร่ครั้งแรกทางออนไลน์
หมวดหมู่:การ์ตูนญี่ปุ่นประเภทบันเทิงคดีแนววิทยาศาสตร์
หมวดหมู่:การ์ตูนญี่ปุ่นแนวเซเน็ง
หมวดหมู่:โชเซ็ตสึกะ นิ นาโร
หมวดหมู่:เว็บคอมิกที่ได้รับการตีพิมพ์
หมวดหมู่:ฟีนิกซ์ (สำนักพิมพ์)
ปริภูมิแฝง

**ปริภูมิแฝง** (latent space) คือการฝังชุดขององค์ประกอบภายในแมนิโฟลด์ โดยให้องค์ประกอบที่คล้ายกันมีระยะห่างเพียงเล็กน้อยภายในปริภูมินี้ ตำแหน่งในปริภูมิแฝงถูกกำหนดโดยชุดของตัวแปรแฝง ที่สร้างขึ้นจากความคล้ายคลึงกันระหว่างองค์ประกอบต่าง ๆ

ในกรณีส่วนใหญ่แล้ว มิติของปริภูมิแฝงจะถูกตั้งให้ต่ำกว่าขนาดของปริภูมิค่าแทนลักษณะของจุดข้อมูล ซึ่งหมายความว่าการสร้างปริภูมิแฝงนั้นเป็นการลดมิติ และยังถือได้ว่าเป็นรูปแบบหนึ่งของการบีบอัดข้อมูล อีกด้วย โดยทั่วไปปริภูมิแฝงจะถูกกำหนดขึ้นโดยการเรียนรู้ของเครื่อง จากนั้นสามารถใช้เป็นตัวแทนสำหรับการคำนวณค่าในปริภูมิค่าแทนลักษณะในแบบจำลองการเรียนรู้ของเครื่อง

การตีความปริภูมิแฝงของแบบจำลองการเรียนรู้ของเครื่องเป็นสาขาที่กำลังมีการวิจัยอยู่อย่างมาก แต่ก็ทำได้ยาก เนื่องจากธรรมชาติของแบบจำลองการเรียนรู้ของเครื่องนั้นมีค่าแทนลักษณะเป็นกล่องดำ ปริภูมิแฝงจึงเป็นสิ่งที่อาจไม่สามารถมองเห็นภาพได้โดยตรง นอกจากนี้ ปริภูมิแฝงมักมีมิติสูง ซับซ้อน และไม่เชิงเส้น ซึ่งเพิ่มความยากในการตีความมากขึ้น ได้มีการนำเทคนิคการแสดงภาพบางอย่างมาใช้เพื่อแสดงปริภูมิแฝง แต่การตีความปริภูมิแฝงมักไม่เกี่ยวข้องโดยตรงกับตัวแบบจำลอง เทคนิคดังกล่าวรวมถึง การฝังเพื่อนบ้านแบบเฟ้นสุ่มแจกแจง t (t-SNE) โดยที่ปริภูมิแฝงถูกโยงให้วางตัวลงบนสองมิติเพื่อแสดงให้เห็นภาพ ระยะทางภายในปริภูมิแฝงนั้นยากต่อการแสดงเป็นหน่วยทางกายภาพ ดังนั้นการตีความระยะทางจึงขึ้นอยู่กับการใช้งาน

มีขั้นตอนวิธีมากมายสำหรับการสร้างการฝังปริภูมิแฝงโดยพิจารณาจากชุดของรายการข้อมูลและฟังก์ชันภาวะน่าจะเป็น

## อ้างอิง

หมวดหมู่:การทำเหมืองข้อมูล
อับดุลมาลิก ซิลาล

**อับดุลมาลิก ซิลาล** (; เกิดวันที่ 1 สิงหาคม ค.ศ. 1948) เป็นนักการเมืองชาวแอลจีเรียที่ดำรงตำแหน่งนายกรัฐมนตรีแอลจีเรียในวันที่ 3 กันยายน ค.ศ. 2012 ถึง 13 มีนาคม ค.ศ. 2014 ซึ่งเขาลาออกเพื่อสนับสนุนการรณรงค์หาเสียงเลือกตั้งอีกครั้งของประธานาธิบดีอับดุลอะซีซ บูตัฟลีเกาะฮ์ และดำรงตำแหน่งอีกครั้งในเดือนเมษายน ค.ศ. 2014 ถึงพฤษภาคม ค.ศ. 2017

## ชีวิตและอาชีพ
ซิลาลเกิดในวันที่ 1 สิงหาคม ค.ศ. 1948 ที่กงส์ต็องตีน ประเทศแอลจีเรีย

ประธานาธิบดีอับดุลอะซีซ บูตัฟลีเกาะฮ์แต่งตั้งซิลาลเป็นนายกรัฐมนตรีโดยในวันที่ 3 กันยายน ค.ศ. 2012 เขาถือเป็นนักวิชาการและมีส่วนในการรณรงค์หาเสียงเลือกตั้งประธานาธิบดีของบูตัฟลีเกาะฮ์ใน ค.ศ. 2004 และ 2009 โดยแทนที่อะห์มัด อูยะห์ยา

ซิลาลลงจากตำแหน่งในเดือนมีนาคม ค.ศ. 2014 เพื่อนำการรณรงค์หาเสียงเลือกตั้งเข้าหาบูตัฟลีเกาะฮ์ หลังจากบูตัฟลีเกาะชนะเลือกตั้ง เขาก็แต่งตั้งซิลาลเป็นนายกรัฐมนตรีในวันที่ 28 เมษายน ค.ศ. 2014

ในเดือนมิถุนายน ค.ศ. 2019 ซิลาลถูกควบคุมตัวโดยศาลฎีกาของประเทศในฐานะส่วนหนึ่งของการสืบสวนปราบปรามการทุจริต

ในเดือนธันวาคม ค.ศ. 2019 เขาถูกตัดสินให้จำคุก 15 ปี โดยศาลอุทธรณ์ยืนยันคำพิพากษาของตนในเดือนมีนาคม ค.ศ. 2020

## อ้างอิง

## แหล่งข้อมูลอื่น

หมวดหมู่:มุสลิมชาวแอลจีเรีย
หมวดหมู่:ทูตแอลจีเรียประจำประเทศฮังการี
หมวดหมู่:รัฐมนตรีแอลจีเรีย
หมวดหมู่:บุคคลจากกงส์ต็องตีน (ประเทศแอลจีเรีย)
หมวดหมู่:หัวหน้ารัฐบาลที่ถูกจำคุกในภายหลัง
ไชนาเซาเทิร์นแอร์ไลน์ เที่ยวบินที่ 3456

**ไชนาเซาเทิร์นแอร์ไลน์ เที่ยวบินที่ 3456** (**CZ3456/CSN3456**) เป็นเที่ยวบินโดยสารภายในประเทศตามกำหนดการจาก ท่าอากาศยานนานาชาติฉงชิ่งเจียงเป่ย์  ไปยัง ท่าอากาศยานนานาชาติเซินเจิ้นเป่าอัน เมื่อวันที่ 8 พฤษภาคม พ.ศ. 2540 เครื่องบินโบอิง 737 ซึ่งบินในเส้นทางนี้ประสบเหตุตกระหว่างพยายามลงจอดครั้งที่สองท่ามกลางพายุ ฝนฟ้าคะนอง  เที่ยวบินหมายเลข 3456 ยังคงใช้โดยสายการบินไชนาเซาเทิร์นแอร์ไลน์ และเส้นทาง Chongqing-Shenzhen แต่ปัจจุบันใช้เครื่องบินตระกูล แอร์บัส เอ320 หรือ โบอิง 737 เน็กซต์เจเนอเรชัน 

### อากาศยาน
เครื่องบินดังกล่าวคือเครื่องบิน โบอิง 737-31B จดทะเบียนเป็น B-2925 และมีหมายเลขประจำเครื่อง 27288 เครื่องบินดังกล่าวถูกส่งมอบให้กับบริษัทไชนาเซาเทิร์นแอร์ไลน์ เมื่อวันที่ 2 กุมภาพันธ์ พ.ศ. 2537 และได้บันทึกไว้กว่า 8,500 ชั่วโมงก่อนเกิดเหตุเครื่องบินตก เครื่องบินนี้ขับเคลื่อนด้วยเครื่องยนต์เทอร์โบแฟน CFM International CFM56-3C1 จำนวน 2 เครื่อง    

## ผู้บาดเจ็บและเสียชีวิต
เมื่อวันที่ 9 พฤษภาคม พ.ศ. 2540 รายการข่าวระดับประเทศที่ออกอากาศทางสถานี TVB Jade เวลา 18.30 น ได้รายงานรายชื่อผู้บาดเจ็บและเสียชีวิตจากอุบัติเหตุครั้งนั้น 

## อ้างอิง


หมวดหมู่:อุบัติเหตุทางการบินในประเทศจีน
หมวดหมู่:อุบัติเหตุทางการบินในปี พ.ศ. 2540
หมวดหมู่:บทความที่มีข้อความภาษาจีน
หมวดหมู่:บทความที่มีข้อความภาษาจีนตัวย่อ
หมวดหมู่:Coordinates on Wikidata
ฟีโนเมนอน (อัลบั้มของวงยูเอฟโอ)

**ฟีโนเมนอน** เป็นสตูดิโออัลบั้มลำดับที่ 3 ของยูเอฟโอ วงดนตรีร็อกสัญชาติอังกฤษ วางจำหน่ายในเดือนพฤษภาคม 1974 อัลบั้มนี้เป็นอัลบั้มชุดแรกของวงหลังจากที่ไมเคิล เชงเกอร์ มือกีตาร์คนใหม่เข้ามาแทนที่มิค บอลตัน

## การผลิต
อัลบั้ม "ฟีโนเมนอน" นับเป็นผลงานสตูดิโออัลบั้มชุดที่ 3 ของวงยูเอฟโอ และเป็นอัลบั้มแรกที่พวกเขาได้เซ็นสัญญากับค่ายเพลงใหญ่ระดับโลกอย่าง Chrysalis Records นอกจากนี้ ยังเป็นอัลบั้มแรกของวงที่ถูกวางจำหน่ายในประเทศสหรัฐอเมริกาอีกด้วย การมาถึงของไมเคิล เชงเกอร์ อดีตมือกีตาร์วงสกอร์เปียนส์ ทำให้อัลบั้มฟีโนเมนอนของวงยูเอฟโอเปลี่ยนจากแนวสเปซร็อกที่เน้นแนวบลูส์มาเป็นแนวฮาร์ดร็อกที่ตรงไปตรงมามากกว่า

## อ้างอิง

หมวดหมู่:อัลบั้มเพลงในปี พ.ศ. 2517